Գրքերի և կարտոֆիլի կեղևից կարկանդակների սիրահարների ակումբ

«Գրքերի և կարտոֆիլի կեղևից կարկանդակների սիրահարների ակումբ» (), ռեժիսոր Մայք Նյուելի` 2018 թվականին նկարահանված ֆիլմը։ Սցենարը գրել են Դոն Ռուսը և Թոմաս Բեզուչը, հիմնված է Մերի Էնն Շաֆերի և Էնն Բերոուզի համանուն վեպի (2008) վրա։ Պրեմիերան կայացել է 2018 թվականի ապրիլի 9-ին Լոնդոնում։

Սյուժե 
1941 թվականին Գերնսի կղզում չորս ընկերների կանգնեցնում են գերմանացի զինվորները պարետային ժամը խախտելու համար։ Ձերբակալությունից խուսափելու համար նրանք ասում են, որ վերադառնում են գրական ակումբի հանդիպումից, որը կոչվում է «Գրքերի և կարտոֆիլի կեղևից կարկանդակների սիրահարների ակումբ»։

Հինգ տարի անց Ջուլիետ Էշթոնը զբաղվում է իր վերջին գրքի առաջխաղացմամբ։ Նրա հրատարակիչ Սիդնի Սթարկը խնդրում է նրան «The Times Literary Supplement» ամսագրի համար գրել հոդվածներ գրականության օգուտի մասին։ Ջուլիետը Դոուս Ադամսից ստանում է նամակ։ Նա գրել էր, որ իրեն բաժին է հասել Չարլզ Լեմի գրքի օրինակը և խնդրում է նրան հուշել, թե որտեղ կարելի է գնել այդ հեղինակի մյուս գրքերը։ Նա նաև պնդում է, որ «Գրքերի և կարտոֆիլի կեղևից կարկանդակների սիրահարների ակումբի» անդամ է։ Ջուլիետը նրան է ուղարկում Լեմի մեկ այլ գիրք և խնդրում կիսվել ակումբի մասին տեղեկատվությամբ և այն մասին, թե ինչպես է այն ձևավորվել։

Դերերում 
 Լիլի Ջեյմս` Ջուլիետ Էշթոն
 Միխիլ Հեյսման` Դոուսի Ադամս
 Գլեն Պաուել` Մարկ Ռեյնոլդս
 Ջեսիկա Բրաուն Ֆինդլեյ` Էլիզաբեթ Մակենա
 Քեթրին Պարկինսոն` Իսոլա Պրիբի
 Մեթյու Գուդ` Սիդնի Սթարկ
 Թոմ Քորթնի` Էբեն Ռամզի
 Պենելոպա Ուիլթոն` Ամելիա Մոգերի
 Բրոնա Գալահեր` Շառլոտա Սթիմփլ
 Քիթ Քոնոր` Իլայ Ռամզի 
 Էնդի Գաթերգուդ` Էդի Մեարս
 Ֆլորենս Քին` Քիթ Մակենա
 Նիկոլո Պասետի` Քրիստիան Հելման

Քննադատություն 
Կինոքննադատները ֆիլմին հիմնականում տվել են դրական գնահատականներ։ «Rotten Tomatoes» կայքում ֆիլմն ունի 82 % վարկանիշ` հիմնված քննադատների 61 գրախոսության վրա, միջին բալը 10-ից կազմում է 6,3։ «Metacritic» կայքում ֆիլմը 100-ից ստացել է 65 միավոր` հիմնված 10 գրախոսության վրա, որը համապատասխանում է «հիմնականում դրական արձագանքներ» կարգավիճակին։

Ծանոթագրություններ 

Մայք Նյուելի ֆիլմեր
StudioCanal ֆիլմեր
2018 ֆիլմեր
Գերնսի
Լոնդոնում նկարահանված ֆիլմեր
Ֆիլմեր Երկրորդ համաշխարհային պատերազմի մասին
Ֆիլմեր, որոնց գործողությունները տեղի են ունենում 1940-ականներին
Բրիտանական պատմական ֆիլմեր
Բրիտանական դրամա ֆիլմեր
Անգլերեն ֆիլմեր
Ֆրանսիական պատմական ֆիլմեր
Ֆրանսիական ռոմանտիկ ֆիլմեր
Ֆրանսիական դրամա ֆիլմեր
Բրիտանական ռոմանտիկ ֆիլմեր
Բրիտանական մելոդրամա ֆիլմեր
Netflix-ի արտադրության ֆիլմեր
Ամերիկյան վեպերի էկրանավորումներ
Մեծ Բրիտանիայում նկարահանված ֆիլմեր
2018 դրամա ֆիլմեր
Ֆիլմեր, որոնց գործողությունները տեղի են ունենում Լոնդոնում